Liepajas reedel lõppenud Tennis Europe’i U14 kategooria turniiril saavutasid eestlased mitu auhinnalist kohta. Marie Johanna Lapimaa suutis murda pikka aega Balti regioonis peetud turniiridel kestnud totaalse Läti tüdrukute ülemvõimu U14 vanuseklassis ning mängis end finaali välja, Tartu poiss Kristofer Karis jõudis üksikmängus poolfinaali ning paarismängus saavutas koos lätlase Rihards Neimansiga esikoha.
#000004
U14 vanuseklassis on Läti tüdrukud aga väga kõvast puust. Meie Lapimaa oli üks kahest tütarlapsest, kes lisaks Läti piigadele veerandfinaali jõudis. Kaheksa parema seas kohtuski ta Minskis sündinud Valgevene noormängija Margarita Novikuga ega andnud vastasele mingit võimalust. 6:2, 6:1 võiduga kindlustas Lapimaa koha poolfinaalis teisena asetatud Odeta Panasa vastu. Turniiritabelis kolmandana paigutatud Lapimaal õnnestus saada tubli võit, seda kolmes setis – 6:3, 4:6, 6:2. Finaalis tuli Lapimaal vastamisi minna Adelina Latšinovaga. Läti mängija on ainuüksi tänavu pea kohale tõstnud viis Tennis Europe`i üksikmängu võitjakarikat, neist ühe ka U16 vanuseklassis.
#000005
Lapimaal tuli finaalis tunnistada lõunanaabri paremust 5:7, 1:6 ning U14 vanuseklassis Tennis Europe`i edetabelis 12. positsioonil olev Latšinova jõudis nii Liepajas oma kuuenda trofeeni.
#000006
Üksikmängu finaalis oli prantslane Lenny Petit Neimanisest parem koguni 6:1, 6:0. TE U14 poiste edetabelis kuuendat kohta hoidva Petit` ülekaal oli turniiril mäekõrgune – viies kohtumises loovutas ta vastastele vaid seitse geimi!
#000009
Eesti Tennise Liit valis parimaid
#000021
TennisNet.ee – mis? miks? ja kellele?
#000023